Радослав Здравков
Радослав Методиев Здравков е български футболист и треньор, роден на 30 юли 1956 в София.

Кариера 
Играл е като офанзивен полузащитник за отборите на Локомотив (София) (1973-1980), ПФК ЦСКА (София) (1980-1986), Шавеш (1986-1990), Спортинг (Брага) (1989-1990), Пасош де Ферейра (1990-1991), Фелгейраш (1991-1992) (Португалия), Чардафон (Габрово) (1992-1993), Литекс (Ловеч) (1993-1994). Има 307 мача и 81 гола в А група, от които 165 мача и 48 гола за ЦСКА. Има 75 мача и 10 гола за „А“ националния отбор по футбол, 1 мач за „Б“ националния отбор, 18 мача с 5 гола за младежкия и 17 мача с 4 гола за юношески национален отбор. Европейски шампион за юноши през 1974 г. Участва на СП'86-Мексико, където играе и в четирите мача. Четирикратен шампион на България (1978 - с Локомотив, 1981, 1982, 1983 - с ЦСКА), носител на купата на страната с ЦСКА (1981 (в неофициалния турнир), 1983 и 1985 (в официалния турнир)) и на Купата на Съветската Армия (в неофициалния турнир) с ЦСКА (1985 и 1986 г.). Полуфиналист за КЕШ през 1982 г. с ЦСКА. В евротурнирите има 37 мача и 5 гола (24 мача с 3 гола в КЕШ - 20 мача и 3 гола за ЦСКА и 4 мача за Локомотив, 2 мача за Локомотив в КНК и 11 мача и 2 гола в турнира за купата на УЕФА - 7 мача за Локомотив и 4 мача с 2 гола за ЦСКА). „Заслужил майстор на спорта“ (1979). Футболист № 1 на България за 1982 г. Носител на купата за индивидуално спортсменство за 1983 г. Играе като атакуващ полузащитник и често бележи голове, отличава се с добра техника, с конструктивни способности, точни подавания и верен поглед върху играта. Треньор на Локомотив (София) (1994-1995 и 2001-2002), Литекс (Ловеч) (1993-1994, 1997-1998), Славия (София) (есента на 1996), Локомотив (Пловдив) (1997), Спартак (Варна) (1998-1999 и 2004-2005), ФК Сливнишки герой (Сливница) 2005-2006, Черно море (1999-2000), помощник-треньор на националния отбор (2000), помощник-треньор на ЦСКА (2002-2004), шампион на България през 2003 г. като помощник-треньор. От 5 март 2009 г. до 13 януари 2010 г. отново е помощник-треньор на ЦСКА. На 2 септември 2010 г. е назначен за асистент на Любослав Пенев в Литекс (Ловеч). На 29 април 2015 г. е назначен за асистент на Любослав Пенев в ЦСКА София. След края на сезона, той и Любослав Пенев напускат ЦСКА. От лятото на 2015 г. Ради Здравков е назначен, като помощник-треньор в щаба на Бруно Рибейро в Лудогорец (Разград). През 2017 г. поема вторият отбор на ПФК Лудогорец (Разград) II във Б група. На 27 март 2019 г. подава оставка и напуска вторият отбор на ПФК Лудогорец (Разград) II във Б група, заедно с помощника си Галин Иванов. На 21 декември 2019 г. поема отбора на Локомотив (София).

Външни препратки 
  

Български футболисти
Футболисти на Локомотив (София)
Футболисти на ПФК ЦСКА (София)
Футболисти на Янтра (Габрово)
Футболисти на Литекс (Ловеч)
Български футболисти в Португалия
Български треньори по футбол
Треньори на Литекс (Ловеч)
Треньори на Локомотив (София)
Треньори на Черно море (Варна)
Треньори на Спартак (Варна)
Треньори на Берое
Родени в София